Komission asetus (ETY) N:o 2022/85, annettu 22 päivänä heinäkuuta 1985, tuotantotukeen oikeutettujen tuoreesta kuivattujen luumujen ja kuivattujen luumujen vähimmäislaatuvaatimuksista



Virallinen lehti nro L 191 , 23/07/1985 s. 0031 - 0036

Suomenk. erityispainos Alue 3 Nide 18 s. 0235

Espanjank. erityispainos: Luku 03 Nide 36 s. 0094

Ruotsink. erityispainos Alue 3 Nide 18 s. 0235

Portugalink. erityispainos: Luku 03 Nide 36 s. 0094



KOMISSION ASETUS (ETY) N:o 2022/85, annettu 22 päivänä heinäkuuta 1985, tuotantotukeen oikeutettujen tuoreesta kuivattujen luumujen ja kuivattujen luumujen vähimmäislaatuvaatimuksista EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon hedelmä- ja vihannesjalostealan yhteisestä markkinajärjestelystä 14 päivänä maaliskuuta 1977 annetun neuvoston asetuksen (ETY) N:o 516/77(), sellaisena kuin se on viimeksi muutettuna asetuksella (ETY) N:o 746/85(), ja erityisesti sen 3 d artiklan 4 kohdan, sekä katsoo, että asetuksen (ETY) N:o 516/77 3 artiklassa säädetään tiettyjen tuotteiden tuotantotukijärjestelmästä; 3 d artiklan 1 kohdan b alakohdassa säädetään, että tukea maksetaan ainoastaan vahvistettavat vähimmäislaatuvaatimukset täyttäville tuotteille, tällaisilla laatuvaatimuksilla pyritään välttämään sellaisten tuotteiden valmistus, joilla ei ole kysyntää tai jotka saisivat aikaan vääristymiä markkinoilla; vaatimusten olisi perustuttava perinteisiin ja luotettaviin tuotantomenetelmiin, näiden laatuvaatimusten noudattamisen helpottamiseksi myös jalostajan ostamien tuoreesta kuivattujen luumujen on noudatettava tiettyjä laatuvaatimuksia; tuottajalle maksettavan vähimmäishinnan maksamisen edellytyksenä pitäisi olla näiden vaatimusten noudattaminen, tuotantotukijärjestelmän täytäntöönpanemiseksi tätä asetusta olisi sovellettava yhdessä vihannes- ja hedelmäjalosteiden tuotantotukijärjestelmän soveltamista koskevista yksityiskohtaisista säännöistä 5 päivänä kesäkuuta 1984 annetun komission asetuksen (ETY) N:o 1599/84() kanssa, sellaisena kuin se on viimeksi muutettuna asetuksella (ETY) N:o 1455/85(), erityisesti jalosteiden tutkimisen osalta, tässä asetuksessa säädetyt laatuvaatimukset käsittävät tuotantotukijärjestelmän soveltamistoimenpiteet; yhteisössä ei ole vielä vahvistettu tuotteiden markkinointia koskevia laatuvaatimuksia; jäsenvaltiot voivat jatkaa kansallisten vaatimusten soveltamista sillä edellytyksellä, että ne ovat yhteensopivia tavaroiden vapaata liikkuvuutta koskevan sopimuksen säännösten kanssa, ja tässä asetuksessa säädetyt toimenpiteet ovat hedelmä- ja vihannesjalosteiden hallintokomitean lausunnon mukaiset, ON ANTANUT TÄMÄN ASETUKSEN: 1 artikla 1. Jotta Ente-lajikkeen luumuista kuivattuihin luumuihin voitaisiin soveltaa asetuksen (ETY) N:o 516/77 3 b artiklassa tarkoitettua vähimmäishintaa, niiden on täytettävä liitteessä I luetellut vaatimukset. 2. Jotta kuivattuihin luumuihin voitaisiin soveltaa asetuksen (ETY) N:o 516/77 3 c artiklassa tarkoitettua vähimmäishintaa, niiden on vastattava liitteessä II lueteltuja ominaisuuksia. 2 artikla Tuoreesta kuivattujen luumujen laatuvaatimukset varmistetaan jalostajan erästä ottamien näytteiden perusteella. Tässä "erällä" tarkoitetaan saman tuottajan, hyväksytyn tuottajaryhmittymän tai näiden ryhmittymien yhdistyksen samaan aikaan esittämää säilytysastioiden määrää jalostajan, jalostajien ryhmittymälle tai näiden ryhmittymien yhdistyksen haltuun otettavaksi. Jalostajan tai tarvittaessa hänen edustajansa on tutkittava näytteet. Varmistuksen tulokset on kirjattava. 3 artikla 1. Jalostajan on päivittäin ja jalostuskautena säännöllisin väliajoin tarkastettava, että kuivatut luumut täyttävät tuen saamiseksi vaadittavat edellytykset. Tarkastuksen tulokset on kirjattava. 2. Jokaisen tutkittavan näytteen nettopainon on oltava vähintään yksi kilogramma. 4 artikla Tämä asetus tulee voimaan 1 päivänä syyskuuta 1985. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 22 päivänä heinäkuuta 1985. Komission puolesta Frans ANDRIESSEN Varapuheenjohtaja () EYVL N:o L 73, 21.3.1977, s. 1 () EYVL N:o L 81, 23.3.1985, s. 10 () EYVL N:o L 152, 8.6.1984, s. 16 () EYVL N:o L 144, 1.6.1985, s. 69 LIITE I ENTE-LAJIKKEEN LUUMUISTA KUIVATTUJEN LUUMUJENVÄHIMMÄISLAATUVAATIMUKSETTUOTTEEN MÄÄRITTELYTuoreesta kuivatut luumut saadaan poistamalla vesi tuoreista, kypsistä luumuista, jotka ovat peräisin Prunes Domestica L. -lajiin kuuluvan Ente-lajikkeen luumuista.I. VÄHIMMÄISVAATIMUKSET1. Tuoreesta kuivattujen luumujen on oltava virheettömiä, aitoja, myyntikelpoisia ja jalostukseen soveltuvia.2. Tuoreesta kuivattujen hedelmien on oltava:a) hyvin kuivattuja, ja niiden kosteuspitoisuuden on oltava 21 P23 prosenttia;b) terveitä, toisien sanoen vailla hometta, mätää, eläviä tai kuolleita hyönteisiä tai hyönteisten ulostetta;c) meheviä, kunnollisia ja laikuttomia;d) vailla vieraita hajuja ja makuja;e) käytännössä vailla virheellisiä hedelmiä ja tähteitä.3. Seuraavat laatupoikkeamat hyväksytään:a) teolliseen käyttöön tarkoitetut tuoreesta kuivatut luumut:1) näissä luumuissa voi olla vähäisiä ja/tai suuria vikoja rajoituksetta; sellaisia hedelmiä, joissa on erittäin suuria vikoja ei kuitenkaan saa olla enemmän kuin 10 prosenttia hedelmien painosta;2) tähteitä ei saa olla enemmän kuin 0,3 prosenttia hedelmien painosta;b) muut tuoreesta kuivatut luumut:1) viallisia hedelmiä ei saa olla enemmän kuin 15 prosenttia hedelmien painosta, josta enintään 7,5 prosentilla voi olla suuria tai erittäin suuria vikoja, eikä hedelmiä, joissa on erittäin suuria vikoja, voi olla enemmän kuin 0,5 painoprosenttia;2) tähteitä ei voi olla enemmän kuin 0,2 painoprosenttia.II. VIATViat jaetaan kolmeen ryhmään: P vähäiset viat, joita ovat pienet viat kuoressa, P suuret viat, joita ovat pääasiassa suuret viat kuoressa, P erittäin suuret viat, joita ovat pääasiassa viat, joissa hedelmäliha on vahingoittunut.A. Vähäisillä vioilla tarkoitetaan:1. Halkemia hedelmän päässäNämä ovat halkaisijaltaan suurempia kuin 10 millimetrin repeämiä kuoressa ja sijaitsevat kannan kiinnityskohdan vastakkaisella puolella. Jos vian halkaisija on suurempi kuin 15 millimetriä, vika muuttuu suuremmaksi ja luokitellaan "suureksi viaksi".2. Pieniä repeämiä kuoressaTällainen vika on kyseessä, kun kuoressa on repeämiä tai muutoksia tai kuorta puuttuu enintään 7 millimetrin pituudelta ja kun hedelmäliha ei tule ulos repeämästä. Nämä repeämät voivat johtua hedelmän putoamisesta kovalle alustalle tai kovasta käsittelystä, tai ne voivat olla hyönteisten aiheuttamia.3. Raekuuron aiheuttamia kovettumia, jotka ovat halkaisijaltaan suuremmalla kuin 3 millimetrin alueellaMuutoksia, jotka johtuvat raekuuron aiheuttamista arvista. Kertymien halkaisijat eivät kuitenkaan saa olla 10 millimetriä suurempia, tai ne luokitellaan "suureksi viaksi".4. Harmaita laikkuja, rosopintaisuutta tai rupia, jotka ovat halkaisijaltaan suuremmalla kuin 6 millimetrin alueellaTämä muutos johtuu kuoren paksuuntumisesta, joka aiheuttaa erimuotoisia laikkuja. Kertymien halkaisijat eivät saa olla suurempia kuin 20 millimetriä, tai ne luokitellaan "suureksi viaksi".B. Suurilla vioilla tarkoitetaan1. Vikaa kiinteydessäTämä muutos johtuu tavallisesti epätäydellisestä kypsymisestä, ja siihen liittyy viallinen väri, pehmeä hedelmäliha ja useasta kohdasta kurttuinen kuori.2. Hedelmän repeämisestä johtuvia halkeamiaMuualla kuin hedelmän päässä sijaitsevat hedelmän repeämisestä johtuvat halkeamat, joissa on kovia arpeutumia ja jotka ovat pitempiä kuin 10 millimetriä.3. Hedelmän päässä olevia halkeamiaKärjessä sijaitsevat halkeamat, jotka ovat pitempiä kuin 15 millimetriä.4. RepeämiäKuoren repeämät, joista näkyy hedelmänliha halkaisijaltaan suuremmalta kuin 7 millimetrin alalta.5. Murskaantuneita hedelmiäHedelmät, jotka ovat osittain murskaantuneita, epätäydellisiä tai selvästi epämuodostuneita ja joiden hedelmäliha on näkyvillä.6. Raekuuroista johtuvia kovettumiaRaekuurosta johtuvat kovettumat, joiden arpeutumien kokonaisala on suurempi kuin 10 millimetriä halkaisijaltaan.7. Harmaita laikkuja tai rosopintaisuuttaKovia laikkuja, joiden yhteisala on suurempi kuin 20 millimetriä halkaisijaltaan.8. HalkeamiaSyviä halkeamia, joista näkyy hedelmän kivi.9. Auringon polttamisesta johtuvia epämuodostumiaAuringon polttamisesta johtuvia merkittäviä epämuodostumia hedelmässä, josta aiheutuu hedelmälihan lähes täydellinen puuttuminen hedelmän toiselta puolelta ja kuoren kiinnittyminen sileästi kiveen.C. Erittäin suurilla vioilla tarkoitetaan1. Palaneita hedelmiäHedelmät, jotka ovat palaneet liiallisen lämmön vuoksi ja joissa näkyy hedelmälihan erittäin tumma väri tai aukkoja hedelmälihan ja kiven välissä tai tunnusmerkillinen paisuminen, joka antaa niille tuoreen hedelmän muodon.2. Muumiotaudin vaurioittamia hedelmiäHedelmät, joissa on kirkkaita kuivuuden keskeyttämän muumiotaudin aiheuttamia laikkuja mutta joiden hedelmäliha, vaikkakin vahingoittunut, on vain vähän muuttunut.3. Likaantuneita hedelmiäHedelmät, jotka ovat likaantuneet vieraasta aineesta (erityisesti mullasta), joka kuitenkin voidaan poistaa.4. Täysin murskaantuneita hedelmiäTäysin murskaantuneet hedelmät tai hedelmän osat.D. Tähteet"Tähteillä" tarkoitetaan kaikkia aineksia, joita voi olla kuivattujen luumujen erässä, mutta jotka luonnostaan tai siinä tilassa eivät sovellu ihmisravinnoksi tai jotka jäädessään hedelmäerän joukkoon, mikä tahansa sen käyttötarkoitus onkin, voisivat: P vaarantaa sen säilyvyyden, P muuttaa sen tarjontamuotoa, P siirtää muihin hedelmiin makuja, hajuja tai muita vikoja, joita ei voida hyväksyä.Tähteinä pidetään erityisesti:1) Hedelmiä, joissa on aktiivista homettaHedelmät, joissa on leviävää hometta.2) Hedelmiä, jotka ovat muumioituneetYksittäiset tai kasaantuneet ja toisiinsa tarttuneet hedelmät, joiden hedelmäliha on tuhoutunut tai täysin muumioitunut kehittyneen muumiotaudin vaikutuksesta.3) Mätiä hedelmiäHedelmät, joiden soveltuvuus ravinnoksi on mikro-organismien vaikutuksesta huonontunut tai pilaantunut: hiivat, homesienet, bakteerit.4) Hyönteisten tai punkkien saastuttamia hedelmiäHedelmät, jotka ovat saastuneet elävistä tai kuolleista eläimistä (hyönteiset ja punkit niiden elinkaaren eri vaiheissa) tai hyönteisten ulosteista.5) Mullan tai muun maaperän peittämiä hedelmiä6) Karrelle palaneita hedelmiäHedelmät, jotka ovat palaneet karrelle liiassa kuumuudessa ja joissa näkyy hedelmälihan erittäin tumma väri tai aukkoja hedelmälihan ja kiven välissä taikka tunnusmerkillinen paisuminen, joka antaa niille tuoreen hedelmän muodon.7) Vieraita aineitaYksittäiset syötäviksi kelpaamattomat hedelmän osat, erityisesti kannat, kivet ja kuoren palat ja vieraat aineet kuten lehdet, ohuet oksat ja muut kasvinosat, maaperäaineet kuten multa tai pikkukivet. LIITE II KUIVATTUIHIN LUUMUIHIN SOVELLETTAVATVÄHIMMÄISLAATUVAATIMUKSETMÄÄRITELMÄKuivatut luumut saadaan liitteessä I tarkoitetut vaatimukset täyttävistä tuoreista kuivatuista luumuista.VÄHIMMÄISVAATIMUKSET1. Mikäli kuivattuja luumuja ei ole tarkoitettu teolliseen käyttöön, ne on lajiteltava ja mitattava, ja hedelmien kosteuspitoisuuden on oltava 21 P23 prosenttia. Lisäksi niiden on oltava: P kokonaisia, terveitä, meheviä, kunnollisia, vailla hometta, mätää ja tähteitä, P käytännössä vailla kaikkia muutoksia, jotka huonontavat tuotteen laatua tai tarjontamuotoa, P vailla eläviä tai kuolleita hyönteisiä ja hyönteisten ulostetta, P vailla kaikkia käsittelyaineiden jäänteitä, P vailla epätavallista hajua ja makua.2. Seuraavat poikkeamat sallitaan:a) Teolliseen käyttöön tarkoitetut kuivatut luumutNäissä hedelmissä voi olla vähäisiä ja/tai suuria vikoja rajoituksetta; sellaisia hedelmiä, joissa on erittäin suuria vikoja ei kuitenkaan saa olla enemmän kuin 10 prosenttia hedelmien painosta.b) Muut kuivatut luumutViallisia hedelmiä ei saa olla enemmän kuin 15 prosenttia hedelmien painosta, josta enintään 7,5 prosentilla voi olla suuria tai erittäin suuria vikoja, ja hedelmiä, joissa on erittäin suuria vikoja, ei voi olla enemmän kuin 0,5 painoprosenttia.3. Vikojen asteen määrittämiseksi sovelletaan liitteen I määräyksiä.